ORI รับลูกกระตุ้นอสังหาฯ ส่ง 14 คอนโด ร่วม “Elite Flexible One” รองรับกำลังซื้อต่างชาติ
ORI รับลูกแผนกระตุ้นอสังหาฯ ส่ง 14 คอนโดพร้อมอยู่-ใกล้รถไฟฟ้า ร่วม "Elite Flexible One" รองรับกำลังซื้อต่างชาติ
ORI รับลูกแผนกระตุ้นอสังหาฯ ส่ง 14 คอนโดพร้อมอยู่-ใกล้รถไฟฟ้า ร่วม "Elite Flexible One" รองรับกำลังซื้อต่างชาติ
29 ม.ค. 2564

บริษัท ออริจิ้น พร็อพเพอร์ตี้ จำกัด (มหาชน)  หรือ ORI ระบุว่า บริษัทตอบรับนโยบายกระตุ้นเศรษฐกิจ ร่วมลงนามบันทึกความเข้าใจกับบริษัท ไทยแลนด์ พริวิเลจ คาร์ด จำกัด นำโครงการคอนโดมิเนียมพร้อมอยู่ ใกล้รถไฟฟ้า หลากแบรนด์ อาทิ พาร์ค ออริจิ้น (PARK ORIGIN), ไนท์บริดจ์ (KnightsBridge), ดิ ออริจิ้น (The Origin), รวม 14 โครงการ เข้าร่วมโครงการ Elite Flexible One รองรับนักลงทุนชาวต่างชาติที่มีคุณภาพและมีกำลังซื้อสูง โดยนักลงทุนชาวต่างชาติที่ซื้อและโอนกรรมสิทธิ์ 14 โครงการดังกล่าว มูลค่ารวมไม่ต่ำกว่า 10 ล้านบาท จะได้รับสิทธิ์พิจารณาเป็นสมาชิกบัตรไทยแลนด์ อีลิท ประเภท Elite Flexible One รับสิทธิประโยชน์ อาทิ วีซ่าเข้าออกไทย 5 ปี พร้อมเอกสิทธิ์และเงื่อนไขอื่นๆ ตามที่กำหนด
สำหรับรายชื่อ 14 โครงการที่เข้าร่วม ประกอบด้วย 1.พาร์ค ออริจิ้น พร้อมพงษ์ (PARK ORIGIN PHROM PHONG)  2.ไนท์บริดจ์ ไพร์ม รัชโยธิน (KnightsBridge Prime Ratchayothin)  3.ไนท์บริดจ์ ไพร์ม อ่อนนุช (KnightsBridge Prime Onnut) 4.ไนท์บริดจ์ คอลลาจ รามคำแหง (KnightsBridge Collage Ramkhamhaeng) 5.ไนท์บริดจ์ คอลลาจ สุขุมวิท 107 (KnightsBridge Collage Sukhumvit 107)  6.ไนท์บริดจ์ สเปซ รัชโยธิน (KnightsBridge Space Ratchayothin)
รวมทั้ง 7.ไนท์บริดจ์ เกษตร โซไซตี้ (KnightsBridge Kaset Society) 8.ไนท์บริดจ์ พหลโยธิน-อินเตอร์เชนจ์ (KnightsBridge Phaholyothin-Interchange) 9.ดิ ออริจิ้น สุขุมวิท 105 (The Origin Sukhumvit 105) 10.ดิ ออริจิ้น พหล-สะพานใหม่ (The Origin Phahol-Saphanmai) 11.บี ลอฟท์ สุขุมวิท 107 (B Loft Sukhumvit 107) 12.บี ลอฟท์ ไลท์ สุขุมวิท 107 (B Loft Lite Sukhumvit 107) 13.บี ลอฟท์ สุขุมวิท 115 (B Loft Sukhumvit 115) และ 14.เคนซิงตัน สุขุมวิท เทพารักษ์ (Kensington Sukhumvit Thepharak)
